open-index/open-wikipedia-markdown huggingface dataset:
Andrew Rowe

**Andrew Rowe** (s. 22. tammikuuta 1988) on yhdysvaltalainen jääkiekkoilija. Hän on pelannut ammattilaisurallaan sekä AHL:ssä että ECHL:ssä.

## Pelaajaura
Rowe pelasi NCAA:ssa yliopistokiekkoa Michiganin osavaltionyliopiston joukkueessa, jossa teki 94 ottelussa 49 tehopistettä.

7. toukokuuta 2010 Rowe siirtyi ammattilaissopimuksella Philadelphia Flyersin organisaatioon. Hän aloitti ammattilaistasolla kaudella 2010–2011 AHL-joukkue Adirondack Phantomsin paidassa. 

Rowe aloitti kauden 2013–2014 ECHL-joukkue Greenville Road Warriorsissa. Hän teki joukkueessa kahdessa ensimmäisessä ottelussa kolme maalia ja sai yhden syöttöpisteen, jonka jälkeen hänet nostettiin AHL:ään Hartford Wolf Packiin. 

5. syyskuuta 2014 ECHL-joukkue South Carolina Stingrays kiinnitti Rowen yksivuotisella sopimuksella. Hän pelasi Stingrayssä 44 runkosarjaottelua ja teki niissä 56 pistettä. Pudotuspeleissä hän oli sarjan toiseksi paras pistemies 34 pisteellään. Stingrays pääsi Kelly Cupin finaaleihin saakka, mutta hävisi ne. Kauden aikana Rowe kävi lainalla AHL:n Charlotte Checkersissa, jossa pelasi 28 ottelua.

Rowe teki vuoden sopimuksen kaudeksi 2015–2016 Bridgeport Sound Tigersin kanssa. Hän pelasi kauden aikana sekä Sound Tigersissa että farmissa ECHL:n South Carolina Stingrayssä. Sound Tigersissä hän teki 11 pelissä 8 pistettä ja Stingrayssä 28 pelissä 21 pistettä. Kauden jälkeen Rowe teki vuoden jatkosopimuksen.

## Lähteet
Eino Kari

**Kaarlo Eino Kari** (18. marraskuuta 1897 Helsinki – 2. kesäkuuta 1954 Helsinki) oli suomalainen elokuvaaja, elokuvien leikkaaja ja elokuvalabaratorion omistaja. Kari ohjasi myös yhden elokuvan.

Eino Karin vanhemmat olivat kiertuenäyttämön johtaja Kaarlo Kari ja näyttelijä Naëmi Kylmänen. Hän aloitti uransa 1920 Suomi-Filmi Oy:ssä kuvaajan apulaisena ja oli vuodesta 1927 lähtien yhtiön pääkuvaaja. Kari siirtyi Erkki Karun mukana 1933 tämän perustamaan Oy Suomen Filmiteollisuus-yhtiöön. Kari oli yhtiön hallituksen jäsen vuodesta 1934 ja hän kuvasi yhtiölle vuosina 1934–1940 14 elokuvaa ja leikkasi niistä kahdeksan. 

Jatkosodan alkuvaiheissä Kari toimi TK-kuvaajana. Hän siirtyi sitten Fenno-Filmin palvelukseen ja kuvasi ja leikkasi yhtiössä neljän vuoden aikana 1942–1946 kuusi elokuvaa sekä yhden elokuvan.

Eino Kari perusti 1927 oman elokuvalabaratorioyhtiön ja vuodesta 1934 alkaen kaikkien hänen kuvaamiensa elokuvien labaratorityöt tehtiin täällä. Kari johti labaratoriotaan aina kuolemaansa saakka 1954. 

## Elokuvaohjauksia
* Suviyön salaisuus. Fenno-Filmi Oy 1945

## Elokuvia, joissa Kari oli kuvaajana ja/tai leikkaajana
* Finlandia 1922, kuvaus
* Koskenlaskijan morsian 1923, kuvaus
* Nuori luotsi 1928, kuvaus
* Korkein voitto 1929, kuvaus ja leikkaus
* Meidän poikamme 1929, kuvaus
* Herra Elanto 1930, kuvaus
* Kajastus 1930, kuvaus
* Aatamin puvussa ja vähän Eevankin 1931, kuvaus
* Rovastin häämatkat 1931, kuvaus
* Olenko minä tullut haaremiin! 1932, kuvaus
* Meidän poikamme merellä 1933, kuvaus
* Ne 45000 1933, kuvaus
* Voi meitä! Anoppi tulee 1933, kuvaus
* Meidän poikamme ilmassa - me maassa 1934, kuvaus
* Roinilan talossa 1935, kuvaus
* Syntipukki 1935, kuvaus ja leikkaus
* Onnenpotku 1936, kuvaus
* Pohjalaisia 1936, kuvaus
* Asessorin naishuolet 1937, kuvaus
* Kuriton sukupolvi 1937, kuvaus ja leikkaus
* Nummisuutarit 1938, kuvaus ja leikkaus
* Syyllisiäkö? 1938, kuvaus ja leikkaus
* Vieras mies tuli taloon 1938, kuvaus ja leikkaus
* Halveksittu 1939, kuvaus ja leikkaus
* Seitsemän veljestä 1939, kuvaus ja leikkaus
* Takki ja liivit pois! 1939, leikkaus
* Lapseni on minun 1940, kuvaus ja leikkaus
* Salainen ase 1943, kuvaus ja leikkaus
* Varjoja Kannaksella 1943, kuvaus ja leikkaus
* Erehtyneet sydämet 1944
* Sinä olet kohtaloni 1945, leikkaus

## Lähteet
Jeulmunin keraaminen kulttuuri

**Jeulmunin keraaminen kulttuuri** eli Chulmunin kulttuuri oli Koreassa myöhäispaleoliittisella kaudella ja neoliittisella kaudella noin 8000–1500 eaa. vallinnut metsästäjä-keräilijäkulttuuri. Arkeologiset tutkimukset osoittavat, että tällä aikakaudella kalastettiin, pyydettiin simpukoita ja muita merieläimiä sekä metsästettiin peuroja ja villisikoja. Tämän aikakauden esivaihe oli noin 8000–5000 eaa., varhainen vaihe noin 5000–3500 eaa., keskivaihe noin 3500–2500 eaa. ja myöhäinen vaihe noin 2500–1500 eaa. Aikakauden keskivaiheessa alettiin viljellä riisiä. Sen viljely eteni lännestä etelään. Jeulmunin keraamisella kaudella Korean niemimaan läntisen ja eteläisen alueen ihmisten ruokavalio poikkesi toisistaan paitsi siten, että lännessä riisiä alettiin viljellä aikaisemmin, myös siten, että etelässä pystyttiin hyödyntämään merenantimia ympäri vuoden. Lännessä sen sijaan metsästettiin enemmän maaeläimiä. Jeulmunin keraamisen kulttuurin aikana asutus oli keskittynyt rannikolle ja jokien varsille, missä asumukset olivat osittain vedenalaisia ja asutus oli melko pysyvää. Jeulmunin keraamista kulttuuria seurasi pronssikauden Mumunin kulttuuri.

## Katso myös
* Jōmon-kausi

## Lähteet

## Aiheesta muualla
* http://gwangju.museum.go.kr/en/02_menu/sub_02_01.jsp 
* http://koreanhistory.info/PaleolithicandNeolithicKorea.htm
Markku Larmas

**Markku Antero Larmas** (28. lokakuuta 1943 Kajaani – 26. joulukuuta 2018 Turku) oli suomalainen hammaslääkäri ja Oulun yliopiston hammaslääketieteen professori vuosina 1975–2008. Hänen tutkimuskohteitaan olivat hammaskaries ja hammaslääketieteellinen mikrobiologia.

Larmas valmistui hammaslääketieteen lisensiaatiksi 1967 ja tohtoriksi 1972 Turun yliopistosta. Hän julkaisi alan tutkimuksia, ja myös toimitti muun muassa Maailman terveysjärjestön käsikirjoja.

## Lähteet

## Aiheesta muualla
* Markku Larmaksen muistokirjoitus Helsingin Sanomissa
Mahatškalan suuri moskeija

**Mahatškalan suuri moskeija** () on moskeija Dagestanin tasavallan pääkaupunki Mahatškalassa, Etelä-Venäjällä. Se on Venäjän ja maantieteellisen Euroopan suurimpia moskeijoita.

Moskeijan rakentaminen aloitettiin vuonna 1996 ja se vihittiin käyttöön vuonna 1997. Rakentajat tulivat Turkista ja mallina käytettiin Istanbulin Sinistä moskeijaa. Rakennus oli alun perin mitoitettu 6 000–7 000 rukoilijalle, mutta siihen sopi 8 000 rukoilijaa. Silti kävi ilmi, ettei moskeijassa tai sen pihalla ollut riittävästi tilaa perjantai- ja pyhärukousten runsaammille osallistujamäärille. Rakennusta päätettiin laajentaa keräysvaroin. Laajennusvaiheen rakennustyöt aloitettiin vuonna 2005 ja saatiin päätökseen vuonna 2007. Rakennuksen kapasiteetti kasvoi 15 000 ja jatkomuutosten jälkeen jo 17 000 rukoilijaan.

Rakennuksen pohjakerros on miespuolisille rukoilijoille ja 2. kerros on varattu naisten rukous- ja lepotilaksi.


Makhachkala mosque 2.jpg| Moskeijan pääsisäänkäynti.
Makhachkala mosque 20.jpg|Plakaati vuodelta 1997 (käyttöön vihkiminen).
Makhachkala mosque 6.jpg| Moskeijan takapihaa.
Makhachkala mosque 13.jpg| Sisänäkymä rakennuksen (miehille varatusta) pohjakerroksesta.
 
## Lähteet

## Aiheesta muualla

*Džuma metšet g. Mahatškaly  (youtube.com)
Naimi Kari

**Naemi (Naimi) Matilda Kari** (o. s. *Kylmänen*; 6. toukokuuta 1878 Helsinki – 27. tammikuuta 1968 Helsinki) oli suomalainen elokuvanäyttelijä.

Naimi Kari oli naimisissa kiertueteatterin johtaja Kaarlo Karin kanssa. Heidän poikansa oli elokuvaaja ja elokuvien leikkaaja Eino Kari.

## Elokuvia
* *[[Kun isällä on hammassärky]]* 1922
* *[[Rautakylän vanha parooni]]* 1923
* *[[Muurmannin pakolaiset]]* 1927 

## Lähteet
Peter Mutharika

**Peter Mutharika** (s. 18. heinäkuuta 1940) on malawilainen poliitikko, joka on toiminut maansa presidenttinä 2014–2020. Hänet valittiin presidentiksi uudestaan vuonna 2025.

Hän on luennoinut yhdysvaltalaisissa yliopistoissa neljän vuosikymmenen aikana. Hänen veljensä Bingu wa Mutharika oli Malawin presidentti 2004–2012, ja Peter Mutharika oli veljensä presidenttikaudella opetus- ja ulkoministerinä. Silloin häntä ei pidetty tehtävään pätevänä. Hänen ulkoministerikaudellaan välit Britanniaan huononivat, ja opetusministerikaudella sekä opettajat että opiskelijat protestoivat akateemisen vapauden puolesta.

Vuonna 2013 Mutharikaa syytettiin vallankaappauksen valmistelusta. Vuonna 2014 hän voitti vaalit, mutta ne hävinnyt edellinen presidentti Joyce Banda yritti saada tuloksen mitätöityä. Mutharika tarjosi kuitenkin sovintoa Bandalle.

Toukokuussa 2019 Mutharika valittiin toiselle viisivuotiskaudelle voitettuaan Malawin presidentinvaaleissa niukasti vastaehdokkaansa. Vaalien lopputulos todettiin vilpilliseksi (lippuja oli muutettu korjauslakalla). Malawin perustuslakituomioistuin määräsi pidettäviksi uusintavaalit, jotka Lazarus Chakwera voitti selvällä ääntenenemmistöllä.

## Huomautukset

## Lähteet
Jussi-palkinnot 1987

**Jussi-palkinnot 1987** jaettiin 20. helmikuuta 1987 järjestetyssä jakotilaisuudessa Kino K-13:ssa Helsingissä. Palkinnot jaettiin elokuville, jotka olivat saaneet ensi-iltansa vuonna 1986.

## Voittajat

### Kunniakirjat
* 10 kotimaiselle elokuvalle
* 12 ulkomaiselle elokuvalle

## Lähteet
* 
*
S/S Balmung

***S/S Balmung*** oli suomalaisen varustaja Ernst Sohnin omistaman Rederi Ab Notung -laivanvarustamon nimissä ollut höyryrahtilaiva.

Laiva valmistettiin Newcastlessa, ja sen kotisatama oli aluksi Oslo. Tuolloin laivan nimenä oli *S/S Coruna*. Vuonna 1938 laivan osti Ernst Sohn Helsinkiin, ja sen jälkeen se vuonna 1940 muutti Poriin. Ernst Sohn osti laivan sen alkuperäiseltä omistajaltaan Garonne D/S I/S (Fearnley & Eger) -yhtiöltä Oslosta (tuolloisesta Kristianiasta).

## Laivan valtaus ja muuttaminen miinanraivaajaksi
Saksalaiset valtasivat laivan 10. huhtikuuta 1940 Bergenissä sen ollessa matkalla Turusta Hartlepooliin. Saksalaisten hallussa se siirtyi aluksi Hampuriin rahtilaivaksi, ja sen nimeksi tuli *S/S Gebweiler*. Laiva muutettiin pian miinanraivaajaksi Saksan merivoimien käyttöön, ja se sai uuden nimen *Sperrbrecher-165*. 

Sperrbrecherit ("esteenmurtajat") olivat suuria rahtilaivoja, jotka oli muunneltu Saksan Kriegsmarinen käyttöön miinanraivaajiksi. Sperrbrecher-laivat johtivat itsensä vaarantaen saksalaisia laivasaattueita miinakentän läpi. Tehokkuuden vuoksi niiden piti olla suurikokoisia laivoja. Miehistön turvaksi niihin lisättiin ylimääräisiä pehmusteita ja kellukkeita. Sperrbrecher-165 ei kuitenkaan onnistunut pelastamaan omaa miehistöään ajaessaan miinakenttään Falsterin saaren edustalla 7. elokuuta 1943. Turmassa menehtyi 16 merimiestä.

## Historia
Aluksen omistuksen vaiheet:
* 1908 Alus lasketaan vesille *S/S Coruna* -nimisenä. Ensimmäinen omistaja on Garonne D/S I/S (Fearnley & Eger), Oslo (entinen Kristiania)
* 1938 Alus ostetaan Suomeen Ernst Sohnin omistukseen. Laivan nimeksi tulee *S/S Balmung*, ja sen kotisatamaksi tulee Helsinki.
* 1940 Aluksen kotisatamaksi tulee Koivisto. Omistaja on Rederi Ab Notung (Ernst Sohn) Pori.
* 10.4.1940 Saksalaiset valtaavat aluksen Bergenissä sen ollessa matkalla Turusta Hartlepooliin.
* 1940–1941 Alus toimii Hampurilaivarustamon rahtilaivana. Omistaja on 1.9.1940 alkaen Reederei Leth & Co., Hamburg  
* 1941 Rahtiliikenne jatkuu. Omistajaksi vaihtuu saksalainen Friedrich Krupp AG.
* 1941–1943 Alus toimii *S/S Sperrbrecher-165* -nimisenä miinanraivaajana Saksan valtakunnan merivoimien (Kriegsmarinen) palveluksessa.
* 7.8.1943  Sperrbrecher-165 ajaa miinaan Falsterin saaren edustalla ja vie mukanaan 16 merimiestä. Se jää hylkynä merenpohjaan.

## Lähteet
Jussi-palkinnot 1990

**Jussi-palkinnot 1990** jaettiin 23. helmikuuta 1990 järjestetyssä jakotilaisuudessa Savoy-teatterissa Helsingissä. Palkinnot jaettiin elokuville, jotka olivat saaneet ensi-iltansa vuonna 1989.

## Voittajat

### Kunniakirjat
* 4 kotimaista kunniakirjaa
* 15 ulkomaiselle elokuvalle

## Lähteet
* 
*
Domino’s Pizza

**Domino’s Pizza** on yhdysvaltalainen ravintolaketju, jonka kotipaikka on Ann Arbor Michiganissa. Vuonna 1960 perustettu yritys on Yhdysvaltain toiseksi suurin pizzaketju Pizza Hutin jälkeen. Yrityksellä on yhteensä yli 11&nbsp;250 omaa tai franchise-ravintolaa 75 maassa.


Domino's world map.svg|Maat, joissa yritys toimii.
Domino's Pizza In Spring Hill,FLA.JPG|Domino’s Pizza Floridassa


## Lähteet

## Aiheesta muualla
Vuokko Tieva-Niittyvuopio

**Vuokko-Maija Tieva-Niittyvuopio** (o.s. **Tieva**; s. 2. toukokuuta 1956 Haukipudas) on suomalainen varatuomari ja asianajaja, joka toimi Utsjoen kunnanjohtajana 2012–2022. Aikaisemmin hän toimi Inarin–Utsjoen yleisenä oikeusavustajana. Utsjoen kunnanvaltuusto valitsi hänet kunnanjohtajaksi äänin 8–7 vuonna 2012. Kunnanjohtajavaalissa tapahtuneen muotovirheen takia valinta uusittiin vuonna 2014. Pohjois-Suomen hallinto-oikeus kumosi Tieva-Niittyvuopion valinnan toukokuussa 2014, mutta 5. syyskuuta samana vuonna Utsjoen kunnanvaltuusto valitsi hänet yksimielisesti uudelleen kunnanjohtajaksi.

Tieva-Niittyvuopio on ollut Inarin kunnanvaltuuston jäsen vuodesta 1993 ja kuului kunnanhallitukseen vuosina 1997–2001.

Tieva-Niittyvuopio siirtyi eläkkeelle helmikuun lopussa 2022, ja hänen seuraajakseen Utsjoen kunnanjohtajana tuli Taina Pieski.

## Lähteet
Seamus O’Connor

**Seamus O’Connor** (s. 4. lokakuuta 1997 San Diego, Kalifornia) on yhdysvaltalaissyntyinen irlantilainen lumilautailija. O’Connorin isovanhemmat ovat lähtöisin Irlannista, minkä vuoksi hän on kelvollinen edustamaan maata.

O’Connor oli yksi Irlannin viidestä urheilijasta Sotšin olympialaisissa vuonna 2014, mutta ei onnistunut selviytymään slopestylen finaaliin. Hän toimi myös maan lipunkantajana päättäjäisissä. 

O’Connorilla on sponsorisopimus urheiluvälinejätti Niken kanssa.

## Lähteet
Jaakko Kiiskilä

**Jaakko Kiiskilä** (s. 10. marraskuuta 1976 Seinäjoki)  on Seinäjoen kaupunginjohtaja.

Laukaan kunnanvaltuuston valitessa kunnanjohtajaa 2012 Kiiskilä voitti Hankasalmen kunnanjohtajan Matti Mäkisen 33–10. Ennen valintaansa Laukaan kunnanjohtajaksi Kiiskilä toimi Laukaan hallintojohtajana. Aiemmin hän oli toiminut samassa tehtävässä Toivakassa.

Hän on koulutukseltaan kauppatieteiden maisteri Jyväskylän yliopistosta (tietojärjestelmätiede).

Kiiskilä on pelannut pesäpalloa Nurmon Jymyssä.

Kiiskilä aloitti syyskuussa 2020 Seinäjoen kaupunginjohtajana. 

## Lähteet
Jóhann Jóhannsson

**Jóhann Gunnar Jóhannsson** (19. syyskuuta 1969 Reykjavík, Islanti – 9. helmikuuta 2018 Berliini, Saksa) oli islantilainen säveltäjä, muusikko ja tuottaja. Hän sävelsi musiikkia muun muassa elokuviin *[[Vangitut (vuoden 2013 elokuva)|Vangitut]]* (2013) ja *[[Kaiken teoria (elokuva)|Kaiken teoria]]* (2014), josta hänet palkittiin parhaan musiikin Golden Globella. Elokuvista *Kaiken teoria* ja *Sicario* (2015) Jóhann Jóhannsson sai myös parhaan musiikin Oscar-ehdokkuuden.Elokuvan *[[Arrival (elokuva)|Arrival]]* sävellystyöstä hän oli vuonna 2016 parhaan musiikin Golden Globe -ehdokkaana.

Jóhann löydettiin kuolleena Berliinin asunnostaan 9. helmikuuta 2018. Kuolinsyyksi paljastui kokaiinin yliannostus. Hänen viimeiseksi työkseen jäi elokuvan *Maria Magdalena* (2018) musiikin säveltäminen.

## Lähteet

## Aiheesta muualla
* Virallinen sivusto 
*
Luke Steyn

**Luke Steyn** (s. 7. kesäkuuta 1993 Harare) on zimbabwelainen alppihiihtäjä.

Kaksivuotiaana Zimbabwesta Sveitsiin muuttanut ja vuonna 2008 kilpauransa aloittanut Steyn on synnyinmaansa historian ensimmäinen talviolympiakisojen urheilija. Sotšin olympialaisissa 2014 Steyn keskeytti pujottelussa, ja sijoittui suurpujottelussa 57:nneksi. Luonnollisesti hän toimi myös maan lipunkantajana.

## Katso myös
*Zimbabwe talviolympialaisissa 2014

## Lähteet
Veiko Spolītis

**Veiko Spolītis** (; s. 5. syyskuuta 1971 Riiassa) on latvialainen poliitikko ja valtiotieteilijä.

## Elämä ja koulutus
Spolītis syntyi Riiassa latvialaisen isän ja virolaisen äidin perheeseen. Käytyään Riian 25. lukion aloitti hän opintonsa Tarton yliopiston valtiotieteellisen tiedekunnan kautta-aikain ensimmäisellä vuosikurssilla valmistuen vuonna 1996. Opiskeluaikanaan hän oli tarttolaisen Revelia-veljeskunnan jäsen. Vuonna 2003 hän valmistui geneveläisestä Graduate Institute of International Studies -instituutista (, IHEI). Vuonna 2006 hän väitteli Helsingin yliopistossa valtiotieteiden tohtoriksi maailmanpolitiikasta. 

Vuonna 1998 hän aloitti yhteistyön virolaisen Kuku Raadion kanssa ja vuodesta 2005 alkaen hän on toiminut Eesti Raadion radioesiintyjänä. Vuosina 2010–2014 hän toimi Latvian puolustusministerin parlamentaarisena sihteerinä. Huhtikuussa 2014 hänestä tuli Latvian ulkoministeriön neuvonantaja.

Spolītis on ollut Latvian liberaalidemokraattisen Yhtenäisyys-puolueen ehdokkaana vuosien 2011 ja 2014 europarlamenttivaaleissa. Lokakuun 2014 Latvian parlamenttivaaleissa hän tuli valituksi varakansanedustajaksi Riian vaalipiiristä. Kun varsinainen edustaja Edgars Rinkēvičs aloitti ulkoministerin tehtävässä, päätti Saeima antaa täyden edustajamandaatin hänen ja 10 muun ministeriksi valitun edustajan varamiehelle. Täten Spolītis nousi Rinkēvičsin tilalle Saeiman kansanedustajaksi 5. marraskuuta 2014. Kuitenkin 29. lokakuuta 2014 Spolītis jäi kiinni 1,4 promillen rattijuopumuksesta ja 12. tammikuuta 2015 ilmoitettiin hänen lopulta puoluejohdon kanssa käydyn keskustelun jälkeen eronneen puolueesta. Hän kuitenkin jatkaa edelleen Latvian kansanedustajana.

## Tunnustukset
*Maarjamaan ristin IV luokan ansiomerkki (2012)
*Suomen Leijonan ritarikunnan ritariristi (2013) 

## Lähteet

## Aiheesta muualla
Sperrbrecher

**Sperrbrecherit** olivat Saksan ensimmäisessä ja toisessa maailmansodassa käyttämiä miinanraivaaja-aluksia, jotka ajaessaan miinakenttään räjäyttivät miinoja aiheuttamansa melun, magneettikentän ja vedenpaineen avulla ja siten synnyttivät käytävän, jota pitkin laivasaattueet saattoivat edetä turvallisesti. 

Alukset olivat enimmäkseen muunneltuja rahtialuksia, jotka olivat aluksi Saksan merivoimien käytössä ensimmäisessä maailmansodassa.

Aluksiin asennettiin ylimääräisiä suojarakenteita esimerkiksi puusta suojaamaan laivaa ja miehistöä räjähdysten tapahtuessa. Aluksiin saatettiin myös asentaa ylimääräisiä laivojen tai lentokoneiden moottoreita tuottamaan vahvempia magneettikenttiä niihin asennettujen laitteiden avuksi, jotta miinat laukeaisivat laajemmalti. Esimerkiksi Sperrbrecher-131-aluksessa (Swan) oli kaksitoista Junkersin lentokonemoottoria lisäämässä magneettikentän tehoa.

Joillakin aluksilla oli partiotehtäviä varten myös lentokoneita, joilla etsittiin miinakenttiä ilmasta käsin.

Räjähdykset eivät saaneet osua laivan sivuille tai peräpäähän, jossa sijaitsi moottoritila. Työ miinanraivaajalla oli erittäin vaarallista, vaikka laivat olikin varustettu vahvoilla suojilla räjähdyksiä vastaan.

Suomalaisista rahtialuksista saksalaiset valtasivat ja muuttivat Kriegsmarinen käyttöön muun muassa Ernst Sohnin omistaman *[[S/S Balmung]]in*, joka sai uuden nimen *Sperrbrecher-165*. Se upposi 1943 Falsterin edustalla raivatessaan miinoja.

## Lähteet
Ahmat Kadyrovin moskeija

**Ahmat Kadyrovin moskeija**, myös **Tšetšenian sydän** (, ) on suuri moskeija Tšetšenian tasavallan pääkaupunki Groznyissa, Etelä-Venäjällä. 

Moskeija esiintyy Groznyin kaupungin uudessa vaakunassa ja lipussa. Se on Venäjän ja maantieteellisen Euroopan suurimpia moskeijoita. Rakennukseen mahtuu noin 10 000 rukoilijaa ja sitä on kutsuttu Euroopan suurimmaksi moskeijaksi.

Se ei kuitenkaan ole Euroopan tai Venäjän suurin. Tätä suurempia moskeijoita olivat jo valmistumishetkellä Euroopassa ainakin Rooman moskeija Italiassa ja Mahatškalan suuri moskeija Dagestanissa (jälkimmäisessä tilaa 17 000 rukoilijalle). Suhteuttamisen vuoksi on paikallaan todeta, että Ramzan Kadyroville rakennettu hulppea ja uusi *Tšetšenian valtionpäämiehen residenssi* (2011) on yli kaksi kertaa hänen edesmenneelle isälleen omistettua Ahmat Kadyrovin moskeijaa suurempi rakennus Groznyin keskustassa.

Vuonna 2013 Ahmat Kadyrovin moskeija valittiin Venäjän kymmenen kuuluisimman kulttuuri- ja luontokohteen joukkoon valtiollisen tv-kanava Rossija 1:n ja Venäjän maantieteellisen seuran järjestämässä, Venäjän imagon kohottamiseen tähdänneessä äänestyksessä. 

Moskeijassa säilytetään väitteiden mukaan profeetta Muhammadin reliikkeihin kuulunutta vanhaa maljaa.

Ohjelmasarjan Kaukasia 30 päivässä 3. jaksossa näyttelijä Ville Haapasalo vierailee kuvausryhmineen rakennuksessa ja keskustelee moskeijan pääimaamin kanssa. 


Flag of Grozny (Chechnya).svg| Moskeija on Groznyin kaupungin lipun kuva-aihe.
Мечеть "Сердце Чечни".jpg|Groznyin keskustanäkymää: Hallintorakennus (vasemmalla), keskustan pilvenpiirtäjiä ja Kadyrovin moskeija.
Groz-58 (1).PNG| Sisäpihan näkymä.
Мечеть Сердце Чечни и река Сунжа.JPG| Moskeija sijaitsee lähellä Sunžajokea.
RIAN archive 908389 Victory Day parade in Russian Regions.jpg|Voiton päivän paraatin katselijoita moskeijan edustalla.
 

## Lähteet

## Aiheesta muualla
Johanna Luukkonen

**Johanna Luukkonen** (o.s. **Aaltonen**; s. 12. joulukuuta 1966 Riihimäki)  on toiminut Hyvinkään kaupunginjohtajana 1. joulukuuta 2021 alkaen. Sitä ennen hän oli Rauman kaupunginjohtaja 2020–2021 ja Laitilan kaupunginjohtaja 2017–2020. Kangasniemen kunnanjohtajana Luukkonen toimi 2015–2017, kun Kangasniemen kunnanvaltuusto yksimielisesti sekä esitti että valitsi hänet kunnanjohtajaksi elokuussa vuonna 2014. Luukkonen on toiminut aiemmin mm. Hyvinkään kaupungin hankintapäällikkönä 2011–2014, Hyvinkään kaupungin varhaiskasvatuksen aluepäällikkönä 2002–2011 sekä ISS Suomi Oyj:n päivähoidon johtajana 1999–2002.

Johanna Luukkonen on valmistunut hallintotieteiden maisteriksi Itä-Suomen yliopistosta vuonna 2013, pääaineenaan oikeustiede. Luukkosen perheeseen kuuluu aviomies ja aikuinen poika.

Luukkonen tavoitteli syksyllä 2023 Lahden kaupunginjohtajan virkaa, mutta vetäytyi hausta hetkeä ennen kuin haastattelusta jatkoon päässeet julkaistiin. 

## Lähteet
Adam Lamhamedi

**Adam Lamhamedi** (s. 22. huhtikuuta 1995 Quebec City, Quebec) on kanadalaissyntyinen marokkolainen alppihiihtäjä.

Lamhamedi voitti nuorten talviolympialaisissa 2012 kultaa supersuurpujottelussa. Hänestä tuli ensimmäinen afrikkalainen talviolympiamitalisti. Sotšin talviolympialaisissa 2014 Lamhamedi toimi Marokon lipunkantajana. Hän keskeytti pujottelussa, ja sijoittui suurpujottelussa 47:nneksi.

Lamhamedin isä on kotoisin Marokosta.

## Katso myös
*Marokko talviolympialaisissa 2014
Massimiliano Valcareggi

**Massimiliano Valcareggi** (s. 12. helmikuuta 1995 Trieste, Italia) on italialaissyntyinen kreikkalainen alppihiihtäjä. Sotšin talviolympialaisissa 2014 Valcareggi keskeytti supersuurpujottelussa, sijoittui suurpujottelussa 54:nneksi ja pujottelussa 38:nneksi.

Valcareggin äiti on kotoisin Kreikasta. Hän päätti edustaa maata selvitäkseen todennäköisemmin mukaan maajoukkueeseen.

## Lähteet

## Aiheesta muualla
*
Misha Ge

**Misha Ge** (s. 17. toukokuuta 1991 Moskova, Venäjän SFNT) on uzbekistanilainen taitoluistelija.

Moskovassa venäläis-kiinalais-korealaiseen perheeseen syntynyt Ge on edustanut Uzbekistania vuodesta 2010 lähtien. Hänen molemmat vanhempansa ovat luisteluvalmentajia, ja toimivat myös poikansa valmentajina.

Ge sijoittui 17:nneksi niin Sotšin olympialaisissa 2014 kuin neljä vuotta myöhemmin Pyeongchangin olympialaisissakin. MM-kisoissa hän on sijoittunut parhaimmillaan kuudenneksi vuonna 2015 ja hänen muut MM-sijoituksensa ovat 30:s vuonna 2011, 19:s vuonna 2012, 16:s vuonna 2013, 27:s vuonna 2014, 15:s vuonna 2016, 12:s vuonna 2017 sekä yhdeksäs vuonna 2018.

## Lähteet
Hanish

**Hanishsaaret** () on Jemenille kuuluva saariryhmä Punaisellamerellä. Hanishsaaret ovat tuliperäisiä ja asumattomia. Niiden hallinnasta käytiin Jemenin ja Eritrean välillä Hanishsaarten konflikti vuosina 1995–1996. Marraskuun 1. päivänä 1998 Pysyvä välitystuomioistuin, jonka päätöksen konfliktin molemmat osapuolet sitoutuivat hyväksymään, totesi Hanishsaarten olevan osa Jemenin aluetta.

Saariryhmä muodostuu 23 vulkaanista alkuperää olevasta saaresta, joiden yhteenlaskettu pinta-ala on 190 neliökilometriä. Hanishin suurin saari on (Jabal) Zuqar, jonka huippu kohoaa 624 metrin korkeudelle merenpinnasta. Muita merkittäviä saaria ovat Quoin, Hanish al-Saghir (Pieni-Hanish), Hanish al-Kabir (Suuri-Hanish) ja Suyul Hanish. Saariryhmällä on merkittävä strateginen ja geopoliittinen asema Punaisenmeren eteläisen suuaukon läheisyydessä, tärkeän merireitin varrella. Saaria ympäröivät kalarikkaat vedet. Viitteitä mahdollisista mineraali- ja öljyesiintymistä saarten ympäristössä on löydetty.

## Lähteet

## Aiheesta muualla
*Hanish volcano  (volcanodiscovery.com)
*Coalition forces capture Yemeni islands from Houthis (10.12.2015)  (aljazeera.com)
*Jeffrey A. Lefebvre: Red Sea Security and the Geopolitical-Economy of the Hanish Islands Dispute (abstrakti, Middle East Journal, Vol. 52, No. 3, Summer, 1998)  (jstor.org)
Prévezan taistelu

**Prévezan taistelu** käytiin Osmanien valtakunnan ja paavi Paavali III:n kokoaman kristityistä maista koostuneen Pyhän liigan liittouman välillä 28. syyskuuta 1538. Taistelupaikkana toimi Prévezan kaupungin edustalla sijaitseva Amvrakikos-lahden suun seutu. 

Taistelun osapuolia johtivat aikansa kuuluisimmat amiraalit: osmanien Hayreddin Barbarossa ja Habsburgien monarkian palveluksessa ollut genovalaisamiraali Andrea Doria. Osmanit käyttivät taistelussa tuliaseita kekseliäästi; heillä oli tykkejä ja räjähtäviä terrakotasta valmistettuja kranaatteja. Taistelu päättyi selvästi alivoimaisen osmanilaivaston voittoon, mutta sen merkitys jäi suhteellisen pieneksi, sillä Doria vetäytyi pian huomattuaan laivastonsa kärsivän tappioita. Barbarossa puolestaan tyytyi suhteellisen lyhyeen takaa-ajoon. Paikalla ollut ranskalainen tarkkailija totesikin, että Barbarossa ja Doria olivat kuin "variksia, jotka eivät noki toistensa silmiä". 

Dorian ponneton esiintyminen taistelussa on herättänyt spekulointia. Koska hän omisti osan aluksista, hänen epäillään olleen taipuvainen säästämään laivastoa, jonka tuho olisi merkinnyt hänelle henkilökohtaista taloudellista tappiota. Toisaalta taustalla on uskottu olleen salatun poliittisen agendan: Hapsburgit eivät olisi olleet pahoillaan nähdessään venetsialaisten menettävän alueita. Lisäksi Dorian on genovalaiseen tapaan epäilty tunteneen vihaa ja epäluuloa venetsialaisia kohtaan. 

Barbarossan kaappaamistaan aluksista saatu hyöty jäi puolestaan lyhytaikaiseksi. Hieman taistelun jälkeen hän menetti myrskyssä enemmän aluksia kuin oli kaapannut Prévezassa.

## Lähteet
Hooligans gegen Salafisten

**Hooligans gegen Salafisten** (lyh. **HoGeSa**, *"Huligaanit salafisteja vastaan"*) on äärioikeistolaisten jalkapallokannattajien syksyllä 2014 Saksassa muodostama islaminvastainen kansalaisliike. HoGesa:n itsensä mukaan sen tarkoituksena on Saksassa esiintyvän salafismin vastustaminen sekä perinteisten saksalaisten perhearvojen puolustaminen. Liikkeen organisaation esikuvana on pidetty Englannissa vuonna 2009 perustettua English Defence League -järjestöä.

## Mielenosoitukset
Ensimmäisen mielenosoituksensa HoGeSa järjesti Dortmundissa 28. syyskuuta. Se keräsi yhteensä noin 300 osallistujaa, mukana oli muun muassa vuonna 1995 kielletyn uusnatsipuolue FAP:n johtohahmoihin lukeutunut Siegfried Borchardt. Samankokoisia tapahtumia pidettiin tämän jälkeen myös Essenissä, Mannheimissa ja Nürnbergissä. 

Kölnissä järjestettiin 26. lokakuuta HoGeSa:n ensimmäinen valtakunnallinen mielenosoitus. Osallistujia oli paikalla ainakin 1 500 ja joidenkin lähteiden mukaan jopa 3 000–4 000. Mielenosoittajien joukosta kuultiin uusnatsien iskulauseita ja osallistujat tekivät myös natsitervehdyksiä. Kölnin mielenosoitus päättyi lopulta mellakointiin ja yhteenottoon poliisin kanssa. Toinen valtakunnallinen mielenosoitus järjestettiin Hannoverissa 15. marraskuuta. Paikalla oli noin 3 000 HoGeSa:n mielenosoittajaa sekä 6 000 vastamielenosoittajaa ja 6 600 mellakkapoliisia.

Hannoverin tapahtuman jälkeen liike on ollut aktiivinen lähinnä internetissä. Seuraava suuri mielenosoitus oli suunnitteilla Esseniin 18. tammikuuta 2015, mutta poliisi kielsi sen järjestämisen. Kaupunkiin ilmaantui kuitenkin noin 50 HoGeSa:n kannattajaa, joilta poliisi takavarikoi muun muassa baseball-mailoja.

## Katso myös
*Pegida

## Lähteet

## Aiheesta muualla
Kanajärvi

**Kanajärvi** tarkoittaa seuraavia asioita:

## Järvi
* Kanajärvi, järvi Tammelassa Hämeenlinnan, aiemmin Kalvolan rajalla
* Kanajärvi, järvi Joensuussa Suomen ja Venäjän rajalla
* Kanajärvi, järvi Joensuussa Tohmajärven rajalla
* Kanajärvi, järvi Mäntyharjulla

## Muita
* Kanajärvi, kylä Kalvolassa Hämeenlinnassa samannimisen järven rannalla
* Kanajärven talo, kotimuseo Kalvolan Kanajärvellä Hämeenlinnassa
* Emanuel Kanajärvi (1801–1868), kirjojen kerääjä, talollinen Kalvolan Kanajärvellä
Burrito Deluxe

**Burrito Deluxe** on The Flying Burrito Brothersin toinen albumi. Levyn julkaisi 1970 A&M Records, luettelotunnuksella 4258.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 

## Kokoonpano
* Gram Parsons – laulu, kitara, kosketinsoittimet
* Chris Hillman – laulu, basso, mandoliini
* Sneaky Pete Kleinow – pedal steel guitar
* Bernie Leadon – laulu, kitara, dobro
* Michael Clarke – rummut

### Sessiomuusikot
* Leon Russell – piano kappaleissa "Man in the Fog" ja "Wild Horses"
* Byron Berline – viulu
* Tommy Johnson – tuuba
* Buddy Childers – kornetti, flyygelitorvi
* Leopold C. Carbajal – haitari
* Frank Blanco – lyömäsoittimet

## Arviot
* Allmusic:  

## Lähteet
Verkkovalvonta

**Verkkovalvonta** tarkoittaa tietoliikenteeseen kohdistuvaa valvontaa. Siinä on kyse teknisestä pääsystä kaikkeen tietoliikenteeseen. Verkkovalvontaa käytetään useisiin tarkoituksiin. Teleoperaattorit tallentavat tietoja siltä varalta, että viranomaiset tarvitsevat niitä myöhemmin. Poliisi voi luvalla seurata tai tallentaa vakavasta rikoksesta epäillyn viestintää. Hätäkeskus voi puolestaan käyttää paikkatietoja vaarassa olevan ihmisen löytämiseksi. Teleyritykset ja Viestintäviraston Kyberturvallisuuskeskus valvovat verkkoa haittaohjelmien ja haitallisen liikenteen aiheuttajien poistamiseksi. Teleyrityksellä on velvollisuus huolehtia palvelujen tietoturvasta ja oikeus ryhtyä välttämättömiin toimenpiteisiin, kun haittaohjelmia havaitaan. Tarvittaessa ne rajoittavat tai estävät asiakkaansa liikennettä ja antavat opastusta. Suomi on muun muassa tämän johdosta yksi maailman puhtaimmista tietoliikenneympäristöistä.

## Suomessa

**Tietoliikennetiedustelu** tarkoittaa Suomessa tietoliikenteeseen kohdistuvaa kohdennettua tiedustelua. Aihetta pohtiva puolustusministeriön tiedonhankintaryhmä aloitti työnsä tammikuussa 2014. Se jätti mietintönsä keväällä 2017. Sillä hankittaisiin Suomen ylimmälle johdolle tietoa kansallisen turvallisuuden kannalta välttämättömistä asioista. Tieto koskisi sekä sotilaallisia että siviililuontoisia uhkia. Mukana olisi myös terrorismin vastainen työ ja kansainvälinen kriisinhallinta. Eduskunta hyväksyi 11.3.2019 hallituksen esityksen siviilitiedustelulaiksi.

Vaikka Suomen viranomaiset eivät saisi valvoa suomalaisia viestimiä, niitä valvovat useat ulkomaat. Suomen tietoliikenne kulkee todennäköisesti jo jonkin valtion verkkovalvonnan läpi. Esimerkiksi Yhdysvaltain tiedustelu NSA hankkii tietoja verkkovalvonnallaan paremmin kuin mikään muu toimija. Tämä varmistui Edward Snowdenin tietovuodon ja paljastusten myötä.

Jako verkkovalvontaan ja tietoliikennetiedusteluun on tulkinnanvarainen. Eroja nähdään tiedonhankinnan kohdentamisessa ja missä määrin se arvioidaan mahdolliseksi. Kohdennetussa tiedustelussa aiotaan soveltaa myös tiedustelukieltoa, joka tarkoittaa sitä, että aineistosta poistetaan ennen tarkempaa analysointia tiedustelukiellon alainen materiaali. Tiedustelukielto koskisi esimerkiksi asianajajan kohdalla hänen ja päämiehen välistä suhdetta sekä siihen liittyviä tietoja.
 
## Katso myös
*Kirjesalaisuus
*Maailmanlaajuista joukkovalvontaa koskevat paljastukset (2013 alkaen)
*Signaalitiedustelu
*Teletunnistetietojen säilyttäminen
*Tietoliikenneanalyysi
*Yksityisyys internetissä

## Lähteet
*
### Viitteet
Pickin’ Up the Pieces

**Pickin’ Up the Pieces** on Pocon debyyttialbumi vuodelta 1969. Alkuperäinen luettelotunnus on BN 26460. 

## Kappaleet
### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
*Jim Messina &ndash; kitara, laulu
*Richie Furay &ndash; kitara, 12-kielinen kitara, laulu
*Rusty Young &ndash; steel-kitara, banjo, dobro, kitara, piano
*Randy Meisner &ndash; basso, akustinen kitara, taustalaulu
*George Grantham &ndash; rummut, laulu

## Arviot
* Allmusic:  

## Lähteet
Dureeni

**Dureeni** eli **1,2,4,5-tetrametyylibentseeni** (C10H14) on orgaaninen yhdiste ja tarkemmin aromaattinen hiilivety. Yhdistettä käytetään orgaanisen kemian synteeseissä lähtöaineena. 

## Ominaisuudet
Dureeni on huoneenlämpötilassa valkoista kiteistä ainetta, joiden haju on kamferin kaltainen. Sen suhteellisen pienikokoiselle aromaattiselle hiilivedylle poikkeuksellisen korkea sulamispiste johtuu molekyylin suuresta symmetriasta. Dureeni on veteen liukenematonta, mutta liukenee moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Dureeni reagoi muiden aromaattisten hiilivetyjen tavoin erityisesti elektrofiilisella aromaattisella substituutiolla kuten nitraus-, halogenointi- ja sulfonointireaktioilla, mutta se on huomattavasti bentseeniä reaktiivisempi johtuen neljän metyylisubstituentin elektroneja luovuttavasta efektistä, mikä tekee aromaattisesta renkaasta nukleofiilisemman. Esimerkiksi kloorausreaktiossa dureeni reagoi 600&nbsp;000 kertaa nopeammin kuin bentseeni.

## Valmistus ja käyttö
Dureenia esiintyy muun muassa maaöljyssä ja kivihiilitervassa, joista sitä voidaan eristää selektiivisillä zeoliittihartseilla. Pääasiassa sitä valmistetaan kuitenkin synteettisesti. Sitä voidaan valmistaa metyloimalla pseudokumeenia tai ksyleenin isomeereja kloorimetaanilla. Prosessissa katalyyttinä käytetään tyypillisesti alumiinikloridia. Metyloitaessa ksyleenejä muodostuu myös dureenin isomeereja isodureenia ja preniteeniä. Yhdiste voidaan erottaa isomeereistaan kiteyttämällä.

Dureenia käytetään orgaanisten synteesien lähtöaineena. Tärkeimmät siitä valmistettavat molekyylit ovat pyromelliittihappo ja pyromelliittihappodianhydridi, joita muodostuu hapetettaessa dureenia typpihapon, kromihapon tai kaliumpermanganaatin avulla tai käyttämällä hapetuskatalyyttejä, jotka perustuvat divanadiinipentoksidiin tai mangaanin, koboltin ja bromin muodostamiin katalyyttisysteemeihin.

## Lähteet
Poco (albumi)

**Poco** on saman nimisen country rock-yhtyeen toinen albumi. Levyn julkaisi Epic Records vuonna 1970.

## Kappaleet
### A-puoli
# 
# 
# 
# 
# 

### B-puoli
# 
# 

## Kokoonpano
* Jim Messina – kitara, laulu
* Richie Furay – kitara, laulu
* Rusty Young – steel kitara, kitara, laulu
* Timothy B. Schmit – basso, laulu
* George Grantham – rummut, laulu
* Bobby Doyle – piano
* Larry Knechtel – piano
* Milt Holland – lyömäsoittimet

## Arviot
* Allmusic:  

## Lähteet
S/S Onto

**S/S Onto** oli suomalaisen varustaja Ernst Sohnin omistama höyryrahtilaiva. Laiva valmistettiin Alankomaissa Papendrechtin pikkukaupungin telakalla. Laivan ensimmäinen nimi oli *S/S Papendrecht*, ja sen kotisatamana oli vuosina 1918–1924 Rotterdam. Eri vaiheiden jälkeen vuonna 1937 laivan osti Suomeen laivanvarustaja Ernst Sohn, ja sen kotisatamaksi tuli Helsinki. Laiva tuhoutui helmikuussa 1940 sodassa, mutta miehistön jäsenet pelastuivat. Hylky sijaitsee 39 metrin syvyydessä Itämerellä.

## Historia

* 1918–1924 S/S Papendrecht, Van Ommeren Ph., Rotterdam, Hollanti.
* 1924–1936: SS Alisa, Salvesen Christian - The South Georgia Co., Sevilla Whaling.
* 1936–1937: SS Reval, Fischer-Nielsen, Kööpenhamina, Tanska.
* 1937–1940: SS Onto, Ernst Sohn, Helsinki, Suomi.
* 23.2.1940: Alus upposi sotatoimien seurauksena ja jäi meren pohjaan hylyksi.

## Lähteet
Anthony Powell (puvustaja)

**Anthony Powell** (2. kesäkuuta 1935 Chorlton-cum-Hardy, Manchester – 18. huhtikuuta 2021) oli englantilainen puvustaja. Hän voitti parhaan puvustuksen Oscar-palkinnon kolme kertaa: vuonna 1972 elokuvasta *[[Tädin kanssa maailmalla]]*, vuonna 1978 elokuvasta *[[Kuolema Niilillä (vuoden 1978 elokuva)|Kuolema Niilillä]]* ja vuonna 1981 elokuvasta *[[Tess – viattomuuden tarina]]*. 

*Tess – viattomuuden tarina* vaikutti aikanaan myös muotiin: esimerkiksi Ralph Laurenin mallistoissa esiintyi Tessin vaatteita muistuttavia asuja seuraavien kolmen kauden ajan. 

Anthony Powell oli pukusuunnittelija Sandy Powellin serkku.

## Filmografia
* *[[Valloittajat]]* (1969) 
* *[[Tädin kanssa maailmalla]]* (1972) *(voitti Oscar-palkinnon)*
* *[[Papillon (elokuva)|Papillon]]* (1973)
* *[[Hälytys päämajassa]]* (1975)
* *[[Buffalo Bill ja intiaanit]]* (1976)
* *[[Pelon palkka (vuoden 1977 elokuva)|Pelon palkka]]* (1977)
* *[[Kuolema Niilillä (vuoden 1978 elokuva)|Kuolema Niilillä]]* (1978) *(voitti Oscar-palkinnon)*
* *[[Tess – viattomuuden tarina]]* (1981) *(voitti Oscar-palkinnon)*
* *[[Rakkauden apostoli]]* (1981)
* *[[Rikos auringon alla]]* (1982)
* *[[Indiana Jones ja tuomion temppeli]]* (1984)
* *[[Merirosvot (elokuva)|Merirosvot]]* (1986) *(Oscar-ehdokkuus)*
* *[[Ishtar (elokuva)|Ishtar]]* (1987)
* *[[Frantic (elokuva)|Frantic]]* (1988)
* *[[Indiana Jones ja viimeinen ristiretki]]* (1989)
* *[[Hook – Kapteeni Koukku]]* (1991) *(Oscar-ehdokkuus)*
* *[[101 dalmatialaista (vuoden 1996 elokuva)|101 dalmatialaista ]]* (1996)
* *[[Me kostajat]]* (1998)
* *[[Yhdeksäs portti (elokuva)|Yhdeksäs portti]]* (1999)
* *[[102 dalmatialaista]]* (2000) *(Oscar-ehdokkuus)*
* *[[Beatrix Potter – taiteilijaelämää]]* (2006)

## Lähteet

## Aiheesta muualla
*
*
Patrick Degerman

**Patrick ”Pata” Degerman** (s. 1968) on suomalainen löytöretkeilijä ja vuorikiipeilijä. Hän on yhdessä kiipeilyretkikuntiensa kanssa kiivennyt 22 ensinousua ja nimennyt Etelämantereella sijaitsevat Mount Finlandin, Mount Sisun ja Mount Suomen sekä Grönlannissa sijaitsevan Mount Patapatan. Ensimmäisen löytöretkensä Degerman teki vuonna 1997 Etelämantereelle.

Arktisten alueiden lisäksi hän on retkeillyt myös muualla maailmassa, kuten Amazonin sademetsässä, Saharan aavikolla ja Tongan saaristovaltiossa. Degerman on kiipeillyt kaikilla mantereilla ja käynyt yhteensä yhdeksällä alueella, jossa ihminen ei ollut aiemmin käynyt.  

Degerman on opiskellut Taideteollisessa korkeakoulussa teollista muotoilua ja toiminut Haltin suunnittelijana ja tuotekehitystiimin jäsenenä. Teollisena muotoilijana työskennellessään Degerman suunnitteli muun muassa Lapin Kullan puolen litran pullon. Degerman on harrastanut partiota 13-vuotiaasta alkaen, ja hän on kertonut innostuksena luontoon tulleen alun perin juuri partiosta. 

Degerman työskentelee myös puhujana. Vuonna 2010 hän arvioi puhuvansa noin 150 tilaisuudessa vuodessa, ja vuonna 2006 Speakersforum valitsi hänet *Vuoden puhujaksi*. Julkisuudessa Degerman on puhunut ilmastonmuutoksen torjumisen ja kestävän kehityksen puolesta. 

## Tuotanto

### Kirjat

* *Seinäkiipeily* (Löytöretki, Turku 1997; 2. korjattu painos Suomen Kiipeilyliitto, Tampere 2006)
* *Sinustako seikkailija? Seikkailun lajiopas* (Edita, Helsinki 2002)
* *Löytöretkeilijä Pata* (ruots. *Expedition Pata*, toim. Tua Ranninen, käännös Erik Pöysti, Tumix, Tammisaari 2012)

### Televisio-ohjelmat

* *Partiomestari* (Yle 2013 ja 2014)
* *Merentutkijamestarit* (Yle 2014)
* *Huippu Etelämantereella* (Yle 2014)

## Lähteet

## Aiheesta muualla
* Degermanin omat verkkosivut
Schlegeliaceae

**Schlegeliaceae** on vähälajinen kasviheimo koppisiemenisten laajassa Lamiales-lahkossa, johon kuuluvat monet tunnetut heimot, kuten akantti-, syyläjuuri- ja huulikukkaiskasvit.

## Tuntomerkit
Heimon kasvit ovat puuvartisia, pensaita tai köynnöksiä, jotka kasvavat usein päällyskasveina eli epifyytteinä; heimossa on myös jokunen kookkaaksi kasvava puulaji. Varret ovat vaaleakaarnaisia. Lehdet ovat vastakkaisia, usein paksuja, ehyt-, saha- tai piikkilaitaisia. Kukinto on toisinaan haarainen ja kukat ovat melko kookkaita ja vastakohtaisia. Verhiön ulkopuolella on mesirauhasia. Hetiössä on toisinaan yksi joutohede. Sikiäimessä on turvonneet istukat. Hedelmä on verhiön suojaama marja. Siemenet ovat litteitä tai kulmikkaita.

## Levinneisyys
Heimon lajit kasvavat Meksikossa ja trooppisessa Amerikassa Antillit mukaan lukien.

## Luokittelu
Schlegeliaceae-heimossa on neljä sukua, joista runsaslajisimmat ovat *[[Schlegelia]]* (15 lajia) ja *[[Gibsoniothamnus]]* (11 lajia); yhteensä heimossa on 28 lajia. Läheisin sukulaisheimo on vesihernekasvit (Lentibulariaceae).

Suvut:
* *[[Exarata]]* A.H.Gentry
* *[[Gibsoniothamnus]]* L.O.Williams
* *[[Schlegelia]]* Miq.
* *[[Synapsis]]* Griseb.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* UniProt, Taxonomy: Schlegeliaceae 
* kuvia: http://www.saintlucianplants.com/floweringplants/schlegeliaceae/schlaxil/
Notung

**S/S Notung** oli suomalaisen varustaja Ernst Sohnin omistaman Rederi Ab Notung -laivanvarustamon nimissä ollut höyryrahtilaiva.

Laiva valmistettiin Koillis-Englannissa sijaitsevassa Middlesbroughissa, joka aluksi toimi myös laivan kotisatamana. Tuolloin laivan nimenä oli S/S Middlesbrought. Vuonna 1935 laivan osti Suomeen eri vaiheiden jälkeen Ernst Sohn, ja sen kotisatamaksi tuli Helsinki. Tammikuussa vuonna 1940 laiva tuhoutui Neuvostoliiton ilmahyökkäyksessä Ahvenanmaan saaristoon kuuluvan Sottungan edustalla ollessaan selluloosalastissa matkalla Turusta Englantiin. Venäläiset pommikoneet yllättivät Notungin Sottungan itäpuolisella laivaväylällä sen ollessa kiinnijäätyneenä mereen  talvisodan kovissa pakkasissa. Venäläiset lentokoneet hyökkäsivät käyttäen sekä syvyyspommeja että lentotorpedoja. Osa pommeista osui myös Sottungan kylän läheisyyteen.  Laivaan ei osunut yhtäkään täysosumaa mutta rajun pommituksen seurauksena yksi torpedo osui laivan peräosaan ja laiva alkoi täyttymään nopeasti vedellä. Miehistö teki tilannearvion ja päätteli että laiva ei kestäisi uppoamatta, joten vesille laskettiin pelastusveneet. Niiden avulla miehistö kiirehti Sottungan saareen suojaan. Matkalla Sottungaan lentokoneet ampuivat vielä konekivääritulta pelastusveneisiin, mutta ihmeen kaupalla miehistö selvisi maihin vahingoittumattomana ja kaikki miehistön jäsenet pelastuivat hyökkäyksestä.
Miehistö seurasi rannalta kuinka Notung upposi hitaasti perä edellä meren pohjaan. 

Venäläisten hyökkäys oli osa useamman muun hyökkäysten sarjaa Ahvenanmaalle tammi-helmikuussa 1940, jossa Neuvostoliitto ei kunnioittanut Ahvenanmaalle kansainvälisesti julistettua sodan aikaista puolueettomuutta. Notungin upotuksen ja muut Ahvenanmaan alueelle tehdyt selkkaukset ilmoitti YK:n pääsihteerille Geneveen delegaation mukana lähetetyssä ja 28.2.1940 päivätyssä kirjeessään aiemmin ulkoministerinä ja tuolloin Kansainliiton (YK:n edeltäjän) Suomen edustajana toiminut Rudolf Holsti.

Nykyisin Notung lepää n. 50 metrin syvyydessä lähes täydellisessä kunnossa. Sukellus hylylle on erittäin vaativaa ja näkyvyys on pohjasedimenttien ja virtausten takia harvoin yli 2m. Hylyn sijaintipaikka on noin 60°08´48 P ja 20°42´03 I WGS84, ja se on merkitty merikorttiin. Hylky on säilynyt myös melko koskemattomana.

## Historia
* 1882-1911 S/S Middlebrought, Middlesbrought S.S. Co. Ltd., Middlesbrought, Englanti.
* 1911 - 1915: S/S Jessie, Rederi AB Cedric (A. S. Cronberg), Landskrona, Ruotsi.
* 1915 - 1916: S/S Jessie, Rederi AB Activ (F. Börjesson), Helsingborg, Ruotsi.
* 1916 - 1933: S/S Viola, Rederi AB Activ (F. Börjesson), Helsingborg, Ruotsi.
* 1933 - 1935: S/S Viola, A. Ingmalsson, Kristinehamn, Ruotsi. 
* 1935 - 1940: S/S Notung, Rederi AB Notung (Ernst Sohn), Helsinki, Suomi.
* 24.1.1940: Alus upposi Ahvenanmaalla neuvostoliittolaisen sotilaslentokoneen hyökkäyksessä ja jäi meren pohjaan hylyksi.

## Lähteet

## Aiheesta muualla
*  http://www.merihistoria.fi/aineistot/463/
Paloportaat

**Paloportaat** ovat tavallisesti talon ulkopuolella olevat portaat, joita voidaan käyttää hätäpoistumistienä tulipalon sattuessa. Paloportaita on joissakin kerrostaloissa ja teollisuuslaitoksissa. Varsinkin omakoti- ja rivitaloissa on yleensä paloportaiden sijasta palotikkaat. Paloportaiden varhaisen prototyypin kehitti Anna Connely vuonna 1887. 

## Lähteet

## Aiheesta muualla
Fok It

**Fok_It** on Joonas Rinta-Kannon vuodesta 2009 piirtämä sarjakuva, jonka tunnusmerkeiksi ovat nousseet absurdius ja varsinaisen vitsin jääminen ilmaan. Sarjakuva on saanut alkunsa blogista. Sen strippejä on levitetty Facebookissa ja julkaistu ''Helsingin Sanomien'' *Nyt*-liitteen paperiversiossa sekä nettisivulla vuodesta 2011. *Nyt*-liitteen ilmestymisen loputtua vuonna 2023 sarjakuvastrippi siirtyi *Helsingin Sanomien* sarjakuvasivulle. Stripeistä on julkaistu seitsemän kokoelma-albumia kirjoina.

Rinta-Kanto piirtää strippien originaalit tussilla, skannaa ne, ja värittää stripit lopulliseen muotoon tietokoneella.

Alun perin kolmesta kuvasta koostuvien *Fok_It*-strippien ideana olivat muun muassa vyölaukut ja viikset. Taiteilija itse kutsuu *Fok_It*-huumoria ”väsyneeksi”, tai sitä voisi sanoa myös nyrjähtäneeksi tai peräti absurdiksi. Aluksi ehkä jotkut sarjakuvissa esiintyvät hahmot vähän näyttivätkin toisiltaan, mikä tosin oli sattumaa, mutta myöhemmin mukaan ovat tulleet myös erilaiset vakiohahmot kuten Pete ja voimaeläimet. Myös ajankohtaiset asiat ja ilmiöt esiintyvät usein sarjakuvissa. Tällaisia ovat esimerkiksi juhlapäivien leivonnaiset, kuten tähtitortut tai laskiaispullat. 

## Voimaeläimiä

Sarjakuvassa esiintyviä voimaeläimiä ovat:
* *Säihkyturpa*, joka pelastaa maanantain sateenkaarella. Säihkyturpa oli vakiohahmoista ensimmäisiä. 
* *Perjantai-Pingviini*, joka pitää huolen perjantain viihtyisyydestä sekä juomien saatavuudesta
* *Salaliitto-Sammakko*, joka varoittaa lurkeista, Internetin vaaroista ja yksilön tarkkailuun pyrkivistä toimista sekä suosittaa foliohatun käyttöä
* *Elämäntaito-Etana*, joka kehottaa lukijoita hidastamaan tahtiaan
* *Keskiviikko-Kroko*, joka käyttäytyy välillä arvaamattomasti
* *Kilokatti*, joka pitää syömisestä
* *Nöyhtänokka*, joka on papukaija.

Sarjassa esiintyy joskus myös muita eläimiä, kuten pikkulintuja. Perjantaina hahmoilla on usein viikonloppu mielessä.

## Lähteet

## Aiheesta muualla
* Fok_It Nyt Helsingin Sanomien Nyt-liitteen verkkosivulla
* Fok_It Wordpress Aiemmin Wordpress-blogissa julkaistut Fok_It-sarjakuvat] 
* https://www.facebook.com/fokit
Be a Brother

**Be a Brother** on Big Brother and the Holding Companyn albumi vuodelta 1970. Levy on ensimmäinen sen jälkeen kun Janis Joplin oli lähtenyt yhtyeestä.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Sam Andrew – laulu, kitara
* Nick Gravenites – laulu
* David Schallock – kitara, laulu
* James Gurley – kitara, basso
* Peter Albin – kitara
* David Getz – rummut, piano

## Arviot
* Allmusic:  

## Lähteet
Niinistö (sukunimi)

**Niinistö** on suomalainen sukunimi. Tunnettuja Niinistöjä ovat muun muassa:

* Aino Niinistö (1903–1994), runoilija
* Jaakko Niinistö (1975–2025), poliitikko, Vantaan apulaiskaupunginjohtaja, Lauri Niinistön poika
* Jussi Niinistö (s. 1970), historiantutkija, poliitikko (sin), puolustusministeri, Lauri Niinistön poika
* Kari Niinistö (s. 1943), kasvatustieteilijä, Turun yliopiston kasvatustieteen professori, Sauli Niinistön veli, Ville Niinistön isä
* Lauri Niinistö (1941–2024), kemisti, Teknillisen korkeakoulun epäorgaanisen kemian professori, Jaakko ja Jussi Niinistön isä
* Maunu Niinistö (1915–1982), kirjallisuudentutkija
* Sauli Niinistö (s. 1948), Suomen tasavallan presidentti 2012–2024, Kari Niinistön veli, Ville Niinistön setä
* Susanna Niinistö-Sivuranta (s. 1974), koulutus- ja järjestöjohtaja ja sivistysvaikuttaja
* Ville Niinistö (s. 1976), poliitikko (vihr), ympäristöministeri ja puoluejohtaja, Kari Niinistön poika, Sauli Niinistön veljenpoika.
Me ei vietetä joulua

**Me ei vietetä joulua** on koko perheen komedia. Lyhytelokuvan on käsikirjoittanut ja ohjannut Khadar Ahmed. Pääosissa esiintyvät Aapo Puusti, Mikko Neuvonen, Jesse Raatikainen ja Isabella Haaksluoto. Elokuva sai ensi-iltansa syksyllä 2014. Elokuvassa suomalaiset nuoret miehet ja naapurin somaliperhe eivät vietä joulua, mutta juhlapyhä pakottaa heidät kohtaamaan toisensa.

Elokuva valittiin Helsingin lyhytelokuvafestivaalin kilpailusarjaan vuonna 2014.

## Rooleissa

## Lähteet

## Aiheesta muualla
* Imdb.com
* http://www.sonsoflumiere.com/project/me-ei-vieteta-joulua/